### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 22. januar 2025 har vedtaget Magistratens foranstående indstilling af 17. december 2024.

###

Bevilling til øget energiledelse og energirenovering på ejendomsområdet med henblik på at reducere CO2 udledning, som et led i arbejdet med at nå klimamålet for [adresse] samt at indhøste en økonomisk besparelse.

### Resume

Byrådet har sat et ambitiøst klimamål for [adresse] med målet om CO2-neutralitet i 2030.

I 2021 nåede [adresse] som koncern ikke sine klimamål for nedbringelse af CO2. Forligspartierne bag budgetforliget 2023 besluttede på den baggrund at gennemføre yderligere handlinger. Én handling var at videreføre Aa+ energirenoveringsprojektet. En anden var at øge ambitionsniveauet for energiledelsesindsatsen i [adresse].

Som følge heraf indstilles nye energirenoveringsprojekter iværksat med en årlig ramme på 20 mio. kr. i 2025-2029 svarende til i alt 100 mio. kr.

Ligeledes indstilles nye energiledelsesprojekter igangsat. Disse projekter er selvfinansierende med et årligt nettooverskud på 0,65 mio. kr.

Den økonomiske gevinst ved projekterne skal bidrage til indfrielse af den forudsatte besparelse ved samling af ejendomsområdet. Den samlede årlige gevinst ved begge projekter ventes at udgøre netto ca. 4,75 mio. kr. ved fuld indfasning i 2029.

### Beslutningspunkter

Det indstilles:

At 1) projekterne vedrørende øget energiledelse og øget energirenovering godkendes, herunder at driftsbudgettet forøges med 1,6 mio. kr. årligt finansieret af en årlig besparelse på 2,25 mio. kr.

At 2) der godkendes en KB-bevilling på i alt 100 mio. kr. i perioden 2025-2029.

At 3) den økonomiske gevinst ved gennemførelse af projekterne bidrager til indfrielse af besparelseskravet om samling af ejendomsområdet.

### Borgmesterens Afdelings påtegning

Fremsendes til Magistraten. Det bemærkes, at jævnfør kommunens økonomiske politik kan måltallet for kommunens finansielle egenkapital ændres som følge af større driftsfinansierede anlægsinvesteringer. Borgmesterens Afdeling skal på den baggrund anbefale, at måltallet for kommunens finansielle egenkapital justeres med 100 mio. kr., svarende til den samlede anlægsinvestering. Borgmesterens Afdeling har herudover ingen bemærkninger til indstillingen.

### Sagsforløb

Udvalg: Magistraten

Dato: 17-12-2024

Ditte Kjeldsen: 5

Fremsendes til [adresse] med bemærkning, at Magistraten i mødet den 17. december 2024 anbefaler, at byrådet tiltræder Magistratsafdelingen for Teknik og Miljøs indstilling af 5. december 2024

Gunnar Møller deltog ikke i sagens behandling.